Så, forestil dig, at du står på en gade hvor som helst i Amerika.
og en japansk mand kommer hen til dig og spørger,
"Undskyld mig, hvad er navnet på denne blok?"
Og du svarer, "Dette er Oak Street, og der er Elm Street.
Dette er 26. og der er 27."
Han siger, "Nå, okay. Hvad hedder denne block?"
Du svarer, "Blokke har ikke navne.
Gader har navne; blokke er bare
unavngivne områder mellem gaderne."
Han går igen, en smule forvirret og skuffet.
Forestil dig nu, at du står på en gade hvor som helst i Japan,
du vender dig mod personen ved siden af dig og spørger,
"Undskyld mig, hvad hedder denne gade?"
Han svarer, "Dette er blok 17 og der er blok 16."
Og du spørger, "Okay, men hvad hedder denne gade?"
Han svarer, "Gader har ikke navne.
Blokke har navne.
Kig blot på Google Maps her. Der er blok 14, 15, 16, 17, 18, 19.
Alle disse blokke har navne.
Gaderne er bare unavngivne områder mellem blokkene.
Og så spørger du, "Okay, men hvordan kender du så din adresse?"
Han svarer, "Det er nemt. Dette er Distrikt Otte.
Der er blok 17, hus nummer Et."
Du siger, "Okay. Men da jeg kom gående omkring kvarteret,
bemærkede jeg, at husnumrene ikke er i rækkefølge."
Han svarer, "Selvfølgelig er de det. De er i rækkefølge efter hvornår husene blev bygget.
Det første hus der nogensinde er bygget i blokken er nummer et.
Det andet hus der nogensinde er bygget er nummer to.
Det tredje hus er nummer tre. Det er nemt og åbenlyst."
Så jeg kan godt lide, at vi nogle gange bliver nødt til at
tage om på den anden side af jorden
for at opdage antagelser vi ikke engang vidste, at vi havde
og indse at det modsatte også kan være sandt.
For eksempel er der læger i Kina
der mener, at deres job er at holde dig sund.
Så for hver måned du er rask betaler du dem,
og når du er syg behøver du så ikke at betale dem, fordi de ikke
har gjort deres job ordentligt. De bliver rige når du er rask, ikke når du er syg.
(Bifald)
Som regel i musik betragter vi "et"
som den begyndende takt i en musikalsk frase. Én, to, tre, fire.
Men i Vestafrikansk musik bliver "et"-takten
betragtet som slutningen af frasen,
ligesom punktummet i slutningen af en sætning.
Dette kan ikke blot høres på fraseringen, men også på måden de tæller deres takter.
To, tre, fire, en.
Og dette kort er også nøjagtigt.
(Latter)
Der er en talemåde som lyder, at uanset hvilken sandhed du kan sige om Indien
er det modsatte også sandt.
Så lad os aldrig glemme, om det er hos TED eller andet steds,
at uanset hvilke fantastiske idéer du har eller hører,
så kan det modsatte også være sandt.
Domo arigato gozaimashita.